**Acord realizare lucrare de licență în cadrul companiei**

**Art. 1 Părţile semnatare**

**UNIVERSITATEA DE VEST DIN TIMIȘOARA**, cu sediul în Timișoara b-dul Vasile Pârvan nr.4, codul fiscal 4250670, reprezentată prin prof. univ. dr. Marilen Gabriel PIRTEA, respectiv **FACULTATEA DE MATEMATICĂ ŞI INFORMATICĂ**, din cadrul Universității de Vest din Timișoara, reprezentată prin **prof. univ .dr. Daniela ZAHARIE**, în calitate de Decan, denumită în continuare UVT

și

………………………….., cu sediul în ………………………………………, codul poștal

…………………………., cod unic de înregistrare …………………………, nr. de înmatriculare la Registrul Comerțului ................., reprezentată prin ………………………., în calitate de ……………………………… denumit în continuare Partener.

**Art. 2 Obiectivele acordului**

Părţile convin la încheierea prezentului Acord (denumit în cele ce urmează “Acordul”), în vederea stabilirii condiţiilor în care vor colabora pentru realizarea de către studentul ....................................................... înmatriculat în cadrul UVT la Facultatea de Matematică și Informatică specializarea ............................................ a lucrării de licență cu titlul ...................................................................

**Art. 3 Principiile de bună practică ale acordului de parteneriat**

Părțile trebuie să se consulte în mod regulat și să se informeze asupra tuturor aspectelor privind evoluția proiectelor.

Părțile trebuie să implementeze activitățile cu respectarea standardelor profesionale și de etică cele mai înalte.

**Art. 4 Responsabilități**

Pentru implementarea Acordului fiecare dintre părți are următoarele responsabilități:

UVT:

* Să se asigure că studentul va realiza lucrarea de licență în concordanță cu regulamentul existent în cadrul Facultății de Matematică și Informatică;
* Să asigure condițiile pentru prezentarea și demonstrarea lucrării de licență în perioada de susținere a licențelor.

Partener:

* Să asigure studentului condițiile de lucru (incluzând aici dar nerestricționat la: materiale de studiu, software, echipamente relevante tematicii alese) în vederea realizării lucrării de licență;
* Să permită accesul comisiei de evaluare la fragmentele de cod scrise de către student și prezentate ca rezultate proprii în cadrul temei de licență.
* Să se asigure împreună cu UVT că lucrarea de licență va avea cel puțin 25% noutate față de sarcinile de serviciu ale studentului, în cazul în care lucrarea de licență este rezultatul muncii studentului angajat în cadrul Partenerului.

**Art. 5 Durata acordului**

Prezentul acord se încheie pentru o durată de **..... luni** dar care nu poate depăși data susținerii licenței în cadrul UVT a studentului ................................................... şi va intra în vigoare la data semnării lui de către părţi.

**Art. 6 Reprezentarea părţilor**

Fiecare parte îşi va desemna câte un responsabil pentru coordonarea activităţilor desfăşurate în colaborare.

**Art. 7 Confidențialitatea**

Părțile convin să păstreze confidențialitatea informațiilor primite și sunt de acord să prevină orice utilizare sau divulgare neautorizată a unor astfel de informații. Părțile înțeleg să utilizeze informațiile confidențiale doar în scopul de a-și îndeplini obligațiile din prezentul Acord. În funcție de situația se poate semna un Acord de Confidențialitate explicit.

**Art. 8 Clauze finale**

Părţile au convenit ca toate neînţelegerile decurgând din executarea prezentului acord şi actelor adiţionale să fie rezolvate pe cale amiabilă de către reprezentanţii lor. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.

Prezentul Acord are caracterul unui document cadru şi acoperă întreaga activitate de realizare a obiectivelor comune convenite. Pentru derularea altor acţiuni derivate din obiectivele cadru, părţile vor încheia acte adiţionale la prezentul în care vor stabili responsabilităţile concrete.

Prezentul Acord, conţinând 2 pagini, a fost încheiat azi .......................... într-un număr de 2 (două) exemplare originale, ambele cu valoare juridică egală.

|  |  |
| --- | --- |
| Universitatea de Vest din TimișoaraFacultatea de Matematică și InformaticăDecan,Prof. Univ. Dr. Daniela ZAHARIE | Partener ........................................................Director/Președinte....................................................................... |